ابوذر غفاريؓ

ابوذر جندب بن جنادة الغفاري (چي په ۳۱ هجري یا ۳۲ هجري کال کي وفات سوی دی) د رسول اکرمﷺ یو له هغه اصحابانو څخه وو، چي په لمړیو کي یې اسلام قبول کړ.  ویل کیږي چي هغه څلورم یا پنځم کس وو چي اسلام یې قبول کړ، او یو له هغو کسانو څخه ګڼل کېدی چي په مکه کي یې د پیغمبر له هجرت دمخه په ښکاره توګه اسلام ته غاړه کښېښوده.

د روایاتو پر بنسټ له اسلام نه مخکې ابوذر غفاري د توحید منونکی شخصیت وو، او د بتانو عبادت یې هغه وخت هم نه کاوه.   نوموړي د بدر او احد له غزاوو وروسته مدینې ته هجرت وکړ   او د رسول الله صلی الله علیه وسلم سره په راتلونکو جګړو کي شریک پاته سو.

ابوذر له عمر بن الخطاب سره یو ځای د بیت المقدس د فتحي شاهد پاته سوی وو، او په شام کي یې ژوند کاوه. په شام کي د اوسېدلو پر مهال د معاویة بن ابي سفیانؓ او ابوذر ترمنځ یو شمېر اختلافات رامنځ ته سول چي له امله یې ابوذر د عثمان بن عفانؓ په امر د مدینې له ښار سره استوګنه غوره کړه. په مدينه کي تر څه وخت تېرولو وروسته کله چي هلته هم اختلافاتو سر پورته کړ، ابوذر الرابعه سیمي ته ولاړی، او هلته په 31 هجري يا 32 هجري کي وفات سو. تر مړیني وروسته یې د جنازې لمونځ عبدالله بن مسعود ورکړ،   او پخپله یې خاورو ته هم وسپاره. 

ابوذر یو عالم او پاک نفسه صحابي وو، او د اصحابو په منځ کي یې د ریښتنولي، پوهي او حق وینا له امله ځانګړی نوم درلود.